wickkiey/tamil-wikipedia-chunked huggingface dataset:
# சாரதா ஆறு (ஆந்திரா)

## விளக்கம்

சாரதா ஆற்றின் புவியியல் ஒருங்கிணைப்புகள் வடக்கு அட்சரேகை 17 25 முதல் 18 17 மற்றும் கிழக்கு தீர்க்கரேகை 82 32 முதல் 83 06 ஆகும்.  
ஆற்றுப் படுகையில் நீர்பிடிப்பு பகுதி 2,665 சதுர கிலோமீட்டர்கள் ஆகும். இது கிழக்குத் தொடர்ச்சி மலையில் 1,000 மீட்டர் உயரத்தில் தோன்றுகிறது. சாரதா ஆறு கிழக்கு நோக்கி 122 கிலோமீட்டர் தூரம் ஓடி வங்காள விரிகுடாவில் கலக்கின்றது.  
சாரதா ஆற்றுப்படுகையானது வடக்கே நாகவள்ளி ஆறு, கோசுதானி ஆறு, கம்பீரம்கெட்டா, தெற்கில் கிழக்கு வங்காள விரிகுடாவில் மெகாட்ரிகெட்டா மற்றும் மேற்கில் கோதாவரி நதியின் மச்சகுண்ட் துணைப் படுகை ஆகியவற்றால் சூழப்பட்டுள்ளது.  
விசாகப்பட்டினம் இந்த ஆற்றுப் படுகையில் உள்ள முக்கிய நகரமாகும். எலமஞ்சிலி மற்றும் அனகாபள்ளி ஆகியவை படுகையில் உள்ள முக்கியமான நகரங்கள்.
# சாரதா ஆறு (ஆந்திரா)

## வரலாற்று முக்கியத்துவம்

புகழ்பெற்ற போஜ்ஜன்னகொண்டா மற்றும் லிங்கலகொண்டா பௌத்த குகை மடாலயம் அனகாபள்ளிக்கு அருகில் உள்ளது. கோகிவாடா வன நுழைவாயிலுக்கு அருகிலுள்ள கோட்ரூரு தனதிப்பலு ஆற்றின் இடது கரையில் அமைந்துள்ளது. விசாகா மாவட்டத்தின் பாசன முக்கிய ஆதாரமாகச் சாரதா ஆறு உள்ளது.
# சாரதா ஆறு (ஆந்திரா)

## நீர்ப்பாசன திட்டங்கள்

இராவிபாலம் கிராமத்திற்கு அருகில் சாரதா ஆற்றின் கிளை ஆறான பெத்தேருவில் பெத்தேறு நீர்ப்பாசனத் திட்டம் கட்டப்பட்டுள்ளது. இத்திட்டம் ) நீர்ப்பாசனம் செய்வதை நோக்கமாகக் கொண்டுள்ளது. விசாகப்பட்டினம் மாவட்டத்தில் மாடுகுலா மற்றும் ராவிகமதம் மண்டலங்களில் நீர்த்தேக்கத் தளத்தின் நீர்ப்பிடிப்புப் பகுதி 160 சதுர கிலோமீட்டருக்கு மேல் நீட்டிக்கப்பட்டுள்ளது. யெல்லமஞ்சிலி, ராம்பள்ளி, அச்சுதாபுரம் மண்டலங்களில் பாசனத்திற்கு அதிகபட்ச நீரைப் பயன்படுத்துவதற்காக கோகிவாடா கிராமத்தின் அருகே ஆற்றின் மீது இரண்டு பெரிய வாயில்களுடன் கூடிய அணைக்கட்டு கட்டப்பட்டது.  
சுமார் 93 மில்லியன் கன மீட்டர் நேரடி சேமிப்புத் திறன் கொண்ட ரைவாடா அணை 1981ஆம் ஆண்டு நீர்பாசனத்திற்காகக் கட்டப்பட்டது.
# இசியம்

**இசியம்** (**Izium** or **Izyum**) (, ; , lit. "raisin"), உக்ரைன் நாட்டின் வடகிழக்கில் உள்ள கார்கிவ் மாகாணத்தின், இசியம் மாவட்டத்தின் நிர்வாகத் தலைமையிடமும், நகராட்சியும் ஆகும். இது செவர்ஸ்கி டோனெட்ஸ் ஆற்றின் கரையில் அமைந்துள்ளது. இந்நகரம் மாகாணத் தலைநகரான கார்கீவ் நகரத்திற்கு தென்கிழக்கில் 120 கிலோ மீட்டர் தொலைவில் உள்ளது. 2021-ஆம் ஆண்டில் இதன் மக்கள் தொகை 45,884 ஆகும்.  
உக்ரைன் மீதான உருசியவின் படையெடுப்பின் போது, இசியம் நகரத்தை 1 ஏப்ரல் 2022 அன்று உருசியப் படைகள் கைப்பற்றினர். 10 செப்டம்பர், 2022 அன்று மீண்டும் இசியம் நகரத்தை உருசியப் படைகளிடமிருந்து உக்ரைனிய படைகள் திரும்பக் கைப்பற்றிய போது, இசியம் நகரத்தில் உக்ரைனிய இராணுவ வீரர்கள் உள்ளிட்ட 440 பொதுமக்களை கொன்று புதைத்த புதைக்குழிகளை கண்டுபிடிக்கப்பட்டது..இது தொடர்பாக ஐக்கிய நாடுகள் அவையின் பிரதிநிதிகள் இசியம் நகரத்திற்கு நேரில் வந்து விசாரிக்க உள்ளனர்.
# கும்லா

**கும்லா** (**Gumla**), இந்தியாவின் ஜார்கண்ட் மாநிலத்தின் தென்மேற்கில் அமைந்த கும்லா மாவட்டத்தின் நிர்வாகத் தலைமையிட நகரமும், நகராட்சியும் ஆகும். கும்லாவிலிருந்து மாநிலத் தலைநகரான ராஞ்சி 85 கிலோ மீட்டர் தொலைவில் உள்ளது.
# கும்லா

## அமைவிடம்

சோட்டா நாக்பூர் மேட்டு நிலத்தின் தெற்கில் அமைந்த கும்லா நகரம், தக்காண பீடபூமியின் கிழக்கு முனையில் உள்ளது.
# கும்லா

## தட்ப வெப்பம்

கும்லா நகரத்தின் கோடைக்காலத்திய அதிகபட்ச வெப்பம் ஆகவும்; குளிர்காலத்திய குறைந்தபட்ச வெப்பம் ஆக உள்ளது. ஆண்டு சராசரி மழைப்பொழிவு ஆகும்.
# கும்லா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, கும்லா நகரத்தின் மக்கள் தொகை 51,264 ஆகும். அதில் ஆண்கள் 26,252 மற்றும் பெண்கள் 25,012 ஆக உள்ளனர். பாலின விகிதம் 1000 ஆண்களுக்கு பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 6,373 ஆகவுள்ளனர். இதன் சராசரி எழுத்தறிவு 89.33% ஆகவுள்ளது. இதன் மக்கள் தொகையில் இந்துக்கள் 45.93%, இசுலாமியர் 20.35%, கிறித்தவர்கள் 18.26% மற்றும் பழங்குடி சர்னா சமயத்தினர் 14.95% ஆகவுள்ளனர். இந்நகரத்தில் பெரும்பான்மையாக இந்தி மொழி, உருது மற்றும் சத்திரி மொழி, குறுக்ஸ் மொழி, முண்டாரி மொழி போன்ற வட்டார மொழிகள் பேசப்படுகிறது.
# கும்லா

## போக்குவரத்து

### சாலைப்போக்குவரத்து

கும்லா நகரம் தேசிய நெடுஞ்சாலை எண் 43 வழியாக மாநிலத் தலைநகரான ராஞ்சியுடன் இணைக்கிறது. தேசிய நெடுஞ்சாலை எண் 78 அண்டை மாநிலமான சத்தீஸ்கருடன் இணைக்கிறது.
# பூந்தமல்லி வரதராஜப் பெருமாள் கோயில்

**வரதராஜ பெருமாள் கோயில்** இந்தியாவின் தமிழ்நாடு மாநிலத்தில் திருவள்ளூர் மாவட்டத்தில் உள்ள பூவிருந்தவல்லி என்ற பூந்தமல்லி ஊரில் அமைந்துள்ளது. மூலவர்: வரதராஜ பெருமாள். தாயார்: புட்பவல்லி. பூவிலிருந்து அவதரித்த வல்லி என்று தாயாரின் திருநாமத்தாலேயே 'பூவிருந்தவல்லி' என்று இவ்வூருக்கு இப்பெயர் ஏற்பட்டது. இதுவே மருவி பூந்தமல்லி என அழைக்கப்படுகிறது என்ற கருத்தும் நிலவுகிறது.
# பூந்தமல்லி வரதராஜப் பெருமாள் கோயில்

## திருவிழா

புஷ்பபுரி என்றும் அழைக்கப்படுகிற பூவிருந்தவல்லியில் கோயில் கொண்டிருக்கிறார், அருள்மிகு வரதராஜ பெருமாள். இந்தக் கோயிலில், ஒவ்வோர் ஆண்டும் வைகாசியில் பிரம்மோற்சவம் நடைபெறும். பிரம்மோற்சவத்தில், வரதராஜ பெருமாள் தினமும் வீதியுலா எழுந்தருள்வார். (இத்தலத்துப் பெருமாளுக்கு ஆலவட்ட(விசிறி)க் கைங்கர்யம் செய்தவர் திருக்கச்சி நம்பிகள். இவர், உடையவர் சிறீமத் இராமாநுஜரின் குரு. திருக்கச்சி நம்பிகள் கி.பி. 1009-ஆம் ஆண்டு மாசி மாதம் மிருகசீரிஷ நட்சத்திரத்தில் பிறந்தார்.) ஆனால், இந்த திவ்ய பிரம்மோற்சவத்தில் திருக்கச்சி நம்பிகளே பிரதானம். பத்து நாட்கள் உற்சவம் முழுவதும் நம்பிகள் மட்டுமே உற்சவராய் எழுந்தருள்வார். இந்த உற்சவத்திற்காக பந்தக்கால் நடும் வைபவம் நடைபெறும். அதைத் தொடர்ந்து, சில நாட்களில் திருக்கச்சி நம்பிகள் ஆஸ்தானத்திலிருந்து மஞ்சத்திற்கு எழுந்தருளும் நிகழ்வு நடைபெறும். மறுநாள் உற்சவம் தொடங்கும். காலையில் ஒய்யாளி சேவையும், தொடர்ந்து சுவாமி மேனா திருவீதி புறப்பாடும் நடைபெறும். மாலையில் திருமஞ்சனமும், இரவு பத்தி உலாவும் நடைபெறும். தொடர்ந்து ஒவ்வொரு நாளும் சிம்ம வாகனம், யாளி வாகனம், சந்திர பிரபை வாகனம், சேஷ வாகனம், அம்ச வாகனம், குதிரை வாகனம், தங்கமுலாம் பூசிய மங்களகிரி வாகனம், யானை வாகனம் என நாளொரு வாகனத்தில் திருக்கச்சி நம்பிகள் எழுந்தருள்வார். திருக்கச்சி நம்பிகளின் திருநட்சத்திரத் தினமான மிருகசீரிஷம் அன்று சாற்றுமுறை உற்சவம் நடைபெறும். அதிகாலை மூலவருக்குத் திருமஞ்சனமும், பகலில் திருக்கைத்தல சேவையும், ஒய்யாளி சேவையும் நடைபெறும். மாலையில் சுவாமி தங்கப் பல்லக்கில் திருவீதி புறப்பாடும், இரவு திருக்கச்சி நம்பிகளுக்கு விசேட திருமஞ்சனமும் நடைபெறும். மங்களகிரி வாகனத்தில் சுவாமி திருவீதி உலாவும் நடைபெறும். அடுத்த நாள் காலை சாற்றுமுறை உற்சவம், திருப்பாவை சாற்றுமுறை, தீர்த்த விநியோகம் நடைபெறும். இக்கோயில் பெருமாளின் தலைக்குப் பின்புறம் சூரிய பகவான் அருள்வதால் இது சூரியத் தலமாகக் கருதப்படுகிறது.
# பூந்தமல்லி வரதராஜப் பெருமாள் கோயில்

## மற்ற சன்னதிகள்

திருப்பதி வெங்கடேசர், சிறீரங்கம் அரங்கநாதர், காஞ்சி வரதராஜ பெருமாள் சன்னதிகள் இங்கு உள்ளன. மூவருக்கும் தனித்தனியாக பிரம்மோற்சவம் நடப்பது சிறப்பு.
# பூந்தமல்லி வரதராஜப் பெருமாள் கோயில்

## அமைவிடம்

திருவள்ளூர் மாவட்டத்தில் பூவிருந்தவல்லி என்ற பூந்தமல்லி ஊரில் அமைந்துள்ள இக்கோயில், கடல் மட்டத்திலிருந்து சுமார் 47 மீட்டர் உயரத்தில் அமைந்துள்ளது. இக்கோயிலின் புவியியல் ஆள்கூறுகள்: 13°03'04.1"N, 80°05'50.1"E (அதாவது, 13.051140°N, 80.097243°E). இக்கோயிலின் அருகிலுள்ள ஊர்கள் திருமழிசை, குமணன் சாவடி, கந்தன் சாவடி, வேலப்பன் சாவடி, திருவேற்காடு, மாங்காடு, குன்றத்தூர், ஐயப்பன் தாங்கல், போரூர் ஆகியவை ஆகும். சென்னை மாநகரப் போக்குவரத்துக் கழகம் மூலம் பேருந்து சேவைகள் இக்கோயிலை, சென்னை, ஆவடி, அம்பத்தூர், தாம்பரம் என சாலை வழியாக, சென்னை மாவட்ட அனைத்து ஊர்களையும் இணைக்கின்றன. மேலும், திருவள்ளூர் மற்றும் காஞ்சிபுரம் மாவட்டத்தின் பல பகுதிகளும், இக்கோயில் வழியில் புறநகர் பேருந்து சேவைகள் மூலம் இணைக்கப்பட்டுள்ளன. சென்னையிலிருந்து சுமார் 21 கி.மீ. தூரத்தில் அமைந்துள்ளது இக்கோயில்.
# பூந்தமல்லி வரதராஜப் பெருமாள் கோயில்

## கோயில் வரலாறு

திருமாலுக்கு விசிறி சேவை செய்ய விரும்பிய திருக்கச்சி நம்பிகள், முதலில் திருவரங்கம் சென்றார். அங்கு அரங்கநாதரோ, தான் காவிரிக்கரையில் குளிர்ச்சியாகவே இருப்பதாகச் சொல்லி விட்டார். பின்னர், திருக்கச்சி நம்பிகள், திருப்பதி சென்றார். அங்கிருக்கும் வேங்கடேசரோ, தான் மலை மீது இருப்பதால் எப்போதும் குளிரில் இருப்பதாகக் கூறினார். அதன்பின் காஞ்சிபுரம் வந்த திருக்கச்சி நம்பிகள், அங்கு உக்கிரமாக இருந்த வரதராஜருக்கு தன்னுடைய விசிறி சேவையை செய்து வந்தார். பூந்தமல்லியில் அவதரித்த திருக்கச்சி நம்பிகள், தினமும் காஞ்சிபுரம் சென்று வரதராஜ பெருமாளுக்கு விசிறி சேவை செய்து வந்தார். அதோடு பூந்தமல்லியில் நந்தவனம் அமைத்து, மலர்களைத் தொடுத்து, மாலையும் அணிவித்து வந்தார். வயதான பின்பும் இதே போன்று அவர் காஞ்சிபுரம் செல்வார். அவரது தள்ளாத வயதைக் கருத்தில் கொண்ட வரதராஜ பெருமாள், பூந்தமல்லிக்கே வந்து திருக்கச்சி நம்பிகளுக்குக் காட்சி தந்தார். அவர் காட்சி தந்த இடத்தில் தான் தற்போதைய ஆலயம் இருப்பதாக தல வரலாறு கூறுகிறது. தங்கள் வேண்டுதல் நிறைவேறிய பக்தர்கள், இத்தல வரதராஜ பெருமாளுக்கு செவ்வரளி மாலை அணிவித்து, திருமஞ்சனம் செய்து வஸ்திரம் சாத்தி நேர்த்திக்கடன் செலுத்துகின்றனர்.
# பூந்தமல்லி வரதராஜப் பெருமாள் கோயில்

## திருவிழா

சிறீமத் இராமானுசரின் அவதாரத் திருத்தலம் திருப்பெரும்புதூர். அங்கு அவருக்கு திருநட்சத்திர விழா நடக்கும் போது, பூந்தமல்லி வரதராஜ பெருமாள் ஆலயத்திலிருந்து மாலை, பரிவட்டம், பட்டு ஆகியவை கொண்டு செல்லப்படும். அதேபோல் இங்கு திருக்கச்சி நம்பிக்கு திருநட்சத்திர விழா நடக்கும் போது, அங்கிருந்து மாலை, பரிவட்டம், பட்டு முதலியவை கொண்டு வரப்படும். புஷ்பவல்லி தாயாருக்கு மல்லிகை மலர் சூட்டி வழிபடுகின்றனர். இந்தத் தாயாருக்கு, வைகாசி பிரம்மோற்சவத்தின் போது, புஷ்ப யாகம் நடக்கிறது. அரங்கநாதர், வேங்கடேசர், வரதராஜ பெருமாள் மூவருக்கும் இக்கோயிலில் தனித்தனியாக பிரம்மோற்சவம் நடக்கும் போது, அவர்கள் மூவரும் திருக்கச்சி நம்பிக்கு, கருட சேவை காட்சி தருவர். மற்ற கோயில்களில் ஒரு கருட சேவை மட்டும் நடைபெறும் நிலையில், பூந்தமல்லியில் மட்டும் தான் மூன்று கருட சேவைகள் நடைபெறுகின்றன என்பது குறிப்பிடத்தக்கதாகும்.
# பூந்தமல்லி வரதராஜப் பெருமாள் கோயில்

## கோயில் நேரங்கள்

பக்தர்களுக்காக காலையில் 06.30 மணி முதல் 11.30 மணி வரையிலும், மாலையில் 04.30 மணி முதல் இரவு 08.30 மணி வரையிலும் தரிசனத்திற்காகத் திறந்திருக்கும்.
# சராய்கேலா

**சராய்கேலா** (**Saraikela** (also spelled **Seraikella**), இந்தியாவின் ஜார்கண்ட் மாநிலத்தின் தென்கிழக்கில் அமைந்த சராய்கேலா கர்சாவான் மாவட்டத்தின் நிர்வாகாத் தலைமையிடம் மற்றும் பேரூராட்சி ஆகும். இந்நகரம் கார்காய் ஆற்றின் தென்கரையில் உள்ளது. இது மாநிலத் தலைநகரான ராஞ்சிக்கு தென்கிழக்கே 133 கிலோ மீட்டர் தொலைவில் உள்ளது. ஜம்சேத்பூர் மற்றும் சைபாசா நகரங்களுக்கு இடையே அமைந்த சராய்கேலா, ஜம்சேத்பூருக்கு தென்மேற்கே 42 கிலோ மீட்டர் தொலைவில் உள்ளது.
# சராய்கேலா

## புவியியல்

சோட்டா நாக்பூர் மேட்டு நிலத்தின் தெற்கு முனையில் சராய்கேலா நகரம் அமைந்துள்ளது.
# சராய்கேலா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, 10 வார்டுகளும், 2975 வீடுகளும் கொண்ட சராய்கேலா பேரூராட்சியின் மக்கள் தொகை 14,252 ஆகும். அதில் ஆண்கள் 7,450 மற்றும் 6,802 பெண்கள் ஆக உள்ளனர். பாலின விகிதம் 1000 ஆண்களுக்கு 913 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11.75% ஆகவுள்ளனர். இதன் சராசரி எழுத்தறிவு 83.80% ஆகவுள்ளது.  
இதன் மக்கள் தொகையில் இந்துக்கள் 88.30%, இசுலாமியர் 3.95%, சமணர்கள் 6.76% மற்றும் பிறர் 0.39% ஆகவுள்ளனர்.
# சாகிப்கஞ்சு

**சாகிப்கஞ்ச்**, இந்தியாவின் ஜார்கண்ட் மாநிலத்தின் வடகிழக்கு முனையில் உள்ள சாகிப்கஞ்ச் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இந்நகரம் கங்கை ஆற்றின் கரையில் உள்ளது. மாநிலத் தலைநகரான ராஞ்சிக்கு வடகிழக்கே 433 கிலோ மீட்டர் தொலைவில் சாகிப்கஞ்ச் உள்ளது. இந்நகரத்தில் சாகிப்கஞ்ச் கோட்டையைச் சுற்றிலும் ராஜ்மகால் மலைகளும், காடுகளும் உள்ளது.
# சாகிப்கஞ்சு

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, 17,076 வீடுகள் கொண்ட சாகிப்கஞ்ச் நகரத்தின் மக்கள் தொகை 88,214 ஆகும். அதில் ஆண்கள் 46449 மற்றும் 41765 பெண்கள் ஆக உள்ளனர். பாலின விகிதம் 1000 ஆண்களுக்கு பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12,262 ஆகவுள்ளனர். இதன் சராசரி எழுத்தறிவு 79.21% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 1,1105 மற்றும் 2,618 ஆகவுள்ளனர். இதன் மக்கள் தொகையில் இந்துக்கள் 71930, இசுலாமியர் 14681, கிறித்தவர்கள் 933 மற்றும் பிறர் 870 ஆகவுள்ளனர்.
# சாகிப்கஞ்சு

## போக்குவரத்து

சாகிப்கஞ்ச் சந்திப்பு தொடருந்து நிலையம் மாநிலத் தலைநகரான ராஞ்சி மற்றும் அண்டை மாநிலங்களுடன் இணைக்கிறது.
# வெந்து தணிந்தது காடு

**வெந்து தணிந்தது காடு** பாகம் I, (*Vendhu Thanindhathu Kaadu*) 2022ஆம் ஆண்டு வெளியான தமிழ்த் திரைப்படமாகும். எழுத்தாளர் ஜெயமோகனின் கதையை அடிப்படையாகக் கொண்ட இத்திரைப்படத்தின் இயக்குநர் கெளதம் வாசுதேவ் மேனன். இத்திரைப்படத்தை ஐசரி கணேசின் வேல்சு பிலிம் இன்டர்நேசனல் தயாரிக்க, உதயநிதி ஸ்டாலின் தனது ரெட் செயன்ட் மூவிசின் மூலம் வெளியிட்டார். மும்பையைச் சேர்ந்த சித்தார்த்து நுனி ஒளிப்பதிவு செய்துள்ளார்.
# வெந்து தணிந்தது காடு

## நடிகர்கள்

- முத்துவாக சிலம்பரசன் (முத்துவீரன்)
- பாவையாக சித்தி இட்னானி
- முத்துவின் தாயாக ராதிகா சரத்குமார்
- சரவணனாக அப்புக்குட்டி
- சிரீதரனாக நீரஜ் மாதவ்
- நாயகன் திரைப்படத்தில் வரும் ஐயர் கதாபாத்திரமாக டெல்லி கணேஷ்
- படா பாய் கர்சியாக சாரா
- குட்டி பாயாக மலையாள நடிகர் சித்திக்
- முத்துவின் தங்கையாக ஏஞ்சலினா அபிரகாம்
- துர்காவாக துளசி
# வெந்து தணிந்தது காடு

## திரை இசை

இப்படத்தின் இசையமைப்பாளர் ஏ. ஆர். ரகுமான் ஆவார். இது, விண்ணைத்தாண்டி வருவாயா, அச்சம் என்பது மடமையடா ஆகிய திரைப்படங்களின் வரிசையில் கெளதம் மேனன் - ஏ. ஆர். ரகுமான் கூட்டணியில் வெளியாகும் மூன்றாவது திரைப்படம் ஆகும்.
# வெந்து தணிந்தது காடு

## பாடல்கள்

இப்படத்தின் பாடல் உரிமையை திங்க் மியூசிக் இந்தியா நிறுவனம் பெற்றது. இசை வெளியீட்டு விழா செப்டம்பர் 2, 2022 அன்று நடைபெற்றது.
# ஜாம்தாரா

**ஜாம்தாரா** (**Jamtara**) இந்தியாவின் ஜார்கண்ட் மாநிலத்தின் வடகிழக்கில் அமைந்த ஜாம்தாரா மாவட்டத்தின் நிர்வாகத் தலைமையிடமும், பேரூராட்சியும் ஆகும். இது மாநிலத் தலைநகரான ராஞ்சிக்கு வடகிழக்கே, தேசிய நெடுஞ்சாலையில் எண் 320-இல் 204 கிலோ மீட்டர் தொலைவில் உள்ளது. இந்தியாவின் கணினி குற்றங்களின் தலைநகரம் என ஜாம்தாரா நகரத்தை அழைப்பர்.
# ஜாம்தாரா

## அமைவிடம்

கடல் மட்டத்திலிருந்து 155 மீட்டர் (508 அடி) உயரத்தில் உள்ள ஜாம்தாரா நகரம் பாகையில் அமைந்துள்ளது.
இந்நகரம் ராஞ்சியிலிருந்து 204 கிலோ மீட்டர் தொலைவிலும்; தன்பாத் நகரத்திலிருந்து 54 கிலோ மீட்டர் தொலைவிலும்; கொல்கத்தாவிலிருந்து 260 கிலோ மீட்டர் தொலைவிலும் மற்றும் பாட்னாவிலிருந்து 290 கிலோ மீட்டர் தொலைவிலும் அமைந்துள்ளது.
# ஜாம்தாரா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, 14 வார்டுகளும், 5743 வீடுகளும் கொண்ட ஜாம்தாரா பேரூராட்சியின் மக்கள் தொகை 29,415 ஆகும். அதில் 15,372 ஆண்கள் மற்றும் 14,043 பெண்கள் உள்ளனர். பாலின விகிதம் 1000 ஆண்களுக்கு பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12% ஆகவுள்ளனர். இதன் சராசரி எழுத்தறிவு 83.8% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 4,034 மற்றும் 1,162 ஆகவுள்ளனர்.  
இதன் மக்கள் தொகையில் இந்துக்கள் 89.82%, இசுலாமியர் 8.3% மற்றும் பிறர் 1.16% ஆகவுள்ளனர்.
# ஜாம்தாரா

## தட்பவெப்பம்

இந்நகரத்தின் கோடைக்காலத்தில் அதிகபட்ச வெப்பம் 45&nbsp;°C மற்றும் குளிர்காலத்தில் குறைந்தபட்ச வெப்பம் 2&nbsp;°C ஆக உள்ளது.
# கோடா

**கோடா** (**Godda**) இந்தியாவின் ஜார்கண்ட் மாநிலத்தின் வடகிழக்கில் உள்ள கோடா மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது ஜார்கண்ட் மாநிலத்தின் *பட்டு நகரம்* எனப்பெயர் பெற்றது. இது மாநிலத் தலைநகரான ராஞ்சிக்கு வடகிழக்கே 328 கிலோ மீட்டர் தொலைவிலும், இதன் தென்மேற்கில் தன்பாத் 200 கிலோ மீட்டர் தொலைவிலும் உள்ளது. ஜார்கண்ட்-பிகார் மாநிலங்களை இணைக்கும் தேசிய நெடுஞ்சாலை எண் 133 கோடா நகரம் வழியாகச் செல்கிறது.
# கோடா

### அமைவிடம்

கோடா நகரம் பாகையில், கடல் மட்டத்திலிருந்து 77 மீட்டர் (252 அடி) உயரத்தில் இராஜ்மகால் மலைத்தொடரில் அமைந்துள்ளது. இதனருகே இராஜ்மகால் நிலக்கரி வயல்கள் அமைந்துள்ளன.
# கோடா

## மக்கள்தொகை பரம்பல்

2011 இந்திய மக்கள் தொகை கணக்கெடுப்பு படி, 20 வார்டுகளும், 8,969 வீடுகளும் கொண்ட கோடா பேரூராட்சியின் மக்கள் தொகை 48,480 ஆகும். இதில் ஆண்கள் 25,707 பேர்; பெண்கள் 22,773 பேர். பாலின விகிதம் 1000 ஆண்களுக்கு 886 பெண்கள் வீதம் உள்ளனர். இதன் மக்கள்தொகையில் 6 வயதிற்குட்பட்ட குழந்தைகள் 14% ஆகவுள்ளனர். இதன் சராசரி எழுத்தறிவு 84.3% ஆகவுள்ளது. இதன் மக்கள்தொகையில் பட்டியல் சமூகத்தினரும், பட்டியல் பழங்குடியினரும் முறையே 2,796 மற்றும் 1,971 ஆகவுள்ளனர்.  
இதன் மக்கள் தொகையில் இந்துக்கள் 75.85%, இசுலாமியர் 22.56%, கிறித்தவர்கள் 0.89% மற்றும் பிறர் 0.16% ஆகவுள்ளனர்.
# கோடா

## பொருளாதாரம்

இந்நகரத்தைச் சுற்றி நெல், கோதுமை, சிறுதானியங்கள் அதிக அளவில் பயிரிடப்படுகிறது. இந்நகரத்தைச் சுற்றி நிலக்கரி வயல்கள் உள்ளது. இதனால் இந்நகரத்தில் இரும்பாலைகள் மற்றும் அனல்மின் நிலையங்கள் அதிகம் உள்ளது.
# கோடா

## இணைப்புப் பாதைகள்

தேசிய நெடுஞ்சாலை எண் 133 மற்றும் இருப்புப் பாதைகள் கோடா நகரை பிற இந்திய நகரங்களுடன் இணைக்கிறது. கோடா தொடருந்து நிலையத்திலிருந்து ஏப்ரல் 8, 2021 முதல் பாகல்பூர், கயா வழியாக தில்லிக்கு புதிய விரைவுவண்டி துவங்கப்பட்டது. மேலும் ராஞ்சி போன்ற நகரங்களுக்கும் தொடருந்துகள் செல்கின்றன.
# கோடர்மா

**கோடர்மா** (*Kodarma*, also spelled as *Koderma*), இந்தியாவின் ஜார்கண்ட் மாநிலத்தில் நேர் வடக்கில் உள்ள கோடர்மா மாவடத்தின் நிர்வாகத் தலைமையிடமும் பேரூராட்சியும் ஆகும். மாநிலத் தலைநகரான ராஞ்சிக்கு வடக்கில் 164 கிலோ மீட்டர் தொலைவில் கோடர்மா நகரம் உள்ளது. கோடர்மா நகரத்தின் தெற்கில் தன்பாத் நகரம் 80 கிலோ மீட்டர் தொலைவில் உள்ளது.
# கோடர்மா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, 6.47 சதுர கிலோ மீட்டர் பரப்பளவும், 4337 வீடுகளும் கொண்ட கோடர்மா பேரூராட்சியின் மக்கள் தொகை 24633 ஆகும். அதில் ஆண்கள் 12941 மற்றும் 11692 பெண்கள் ஆக உள்ளனர். பாலின விகிதம் 1000 ஆண்களுக்கு 903 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 3853 ஆகவுள்ளனர். இதன் சராசரி எழுத்தறிவு 80.1% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 3270 மற்றும் 136 ஆகவுள்ளனர். இதன் மக்கள் தொகையில் இந்துக்கள் 18,537, இசுலாமியர் 5872, கிறித்தவர்கள் 152 மற்றும் பிறர் 0.37% ஆகவுள்ளனர்.
# கோடர்மா

## பொருளாதாரம்

தாமோதர் பள்ளத்தாக்கு கழகத்தால் கோடர்மாவில் இயக்கப்படும் 1000 மெகா வாட் திறன் கொண்ட கோடர்மா நிலக்கரி அடிப்படையிலான அனல் மின் நிலையம் இயங்குகிறது.
# பாகுட்

**பாக்குர் அல்லது பாகுட்** (**Pakur**), இந்தியாவின் ஜார்கண்ட் மாநிலத்தின் வடகிழக்கில் அமைந்த பாகுட் மாவட்டத்ஹின் நிர்வாகத் தலைமையிடம் மற்றும் நகராட்சி ஆகும். மாநில தலைநகரான ராஞ்சிக்கு வடகிழக்கில் 362 கிலோ மீட்டர் தொலைவிலும், தன்பாத் நகரத்திற்கு வடகிழக்கில் 212 கிலோ மீட்டர் தொலைவிலும் பாகுட் நகரம் அமைந்துள்ளது. பாகுட் நகரம் பரப்பளவு கொண்டது.இராஜ்மகால் மலைத்தொடர்களில் அமைந்த தாமோதர் பள்ளத்தாக்கில் உள்ள பாகுட் நகரம் கடல் மட்டத்திலிருந்து 12 மீட்டர் உயரத்தில் உள்ளது. இந்நகரத்தில் இராஜ்மகால் நிலக்கரி வயல்கள் அதிகம் உள்ளது.
# பாகுட்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, 19 வார்டுகளும், 9,333 வீடுகளும் கொண்ட பாகுட் நகராட்சியின் மக்கள் தொகை 45,840 ஆகும். அதில் ஆண்கள் 23,653 மற்றும் பெண்கள் 22,187 ஆக உள்ளனர். பாலின விகிதம் 1000 ஆண்களுக்கு 938 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.86% ஆகவுள்ளனர். இதன் சராசரி எழுத்தறிவு 77.60% ஆகவுள்ளது.  
இதன் மக்கள் தொகையில் இந்துக்கள் 66.71%, இசுலாமியர் 28.09%, சமணர்கள் 0.25%, கிறித்தவர்கள் 3.12% மற்றும் பிறர் 1.28% ஆகவுள்ளனர்.
# பாகுட்

## பொருளாதாரம்

இந்நகரத்தின் முதன்மைத் தொழில், நிலக்கரிச் சுரங்கம் மற்றும் கருங்கற்களை இயந்திரங்களில் உடைக்கும் தொழிற்சாலைகள் ஆகும்.
# பாகுட்

## போக்குவரத்து

இந்நகரத்தில் உள்ள பாகுட் தொடருந்து நிலையம் வழியாக கொல்கத்தா, தன்பாத், ராஞ்சி, கயா நகரங்களுக்கு தொடருந்துகள் இயங்குகிறது.
# விக்கிப்பீடியா:Statistics/weekly/18-Sep-2022
| 215 | ChinnaVithu | 0 | 0 | 0 | 0 | 0 | 0 | 1 | 1 | 0 |  |
| 216 | 2409:4072:208:D647:FFB3:5596:471D:532D | 0 | 0 | 0 | 0 | 0 | 0 | 1 | 1 | 0 |  |
| 217 | Subha1727 | 0 | 0 | 0 | 0 | 0 | 0 | 1 | 1 | 0 |  |
| 218 | 14.139.190.102 | 0 | 1 | 0 | 0 | 0 | 0 | 0 | 1 | 0 |  |
| 219 | Matr4x-404 | 0 | 1 | 0 | 0 | 0 | 0 | 0 | 1 | 1 |  |
| 220 | Drsrisenthil | 0 | 0 | 0 | 0 | 0 | 0 | 1 | 1 | 0 |  |
| 221 | Oskari olematon Nollakatu nolla | 0 | 1 | 0 | 0 | 0 | 0 | 0 | 1 | 75 |  |
| 222 | 2409:4072:8E8D:C55E:D12B:B42D:41FB:2852 | 0 | 1 | 0 | 0 | 0 | 0 | 0 | 1 | 0 |  |
| 223 | 103.163.248.189 | 0 | 1 | 0 | 0 | 0 | 0 | 0 | 1 | 31 |  |
| 224 | 2401:4900:338B:11C4:1:0:2FFC:6D4F | 0 | 0 | 0 | 0 | 0 | 0 | 1 | 1 | 0 |  |
| 225 | Knock97 | 0 | 1 | 0 | 0 | 0 | 0 | 0 | 1 | 0 |  |
| 226 | 2401:4900:4DD9:EBC4:3EE7:E7F3:8C5C:9849 | 0 | 1 | 0 | 0 | 0 | 0 | 0 | 1 | 273 |  |
| 227 | 2409:4072:618C:64E0:0:0:26DD:E8A0 | 0 | 1 | 0 | 0 | 0 | 0 | 0 | 1 | 0 |  |
| 228 | Kurmanbek | 0 | 1 | 0 | 0 | 0 | 0 | 0 | 1 | 34 |  |
| 229 | Sivakosaran | 0 | 1 | 0 | 0 | 0 | 0 | 0 | 1 | 22 |  |
| 230 | 2405:201:E02E:400C:819B:2F01:3C35:DBF4 | 0 | 1 | 0 | 0 | 0 | 0 | 0 | 1 | 774 |  |
| 231 | Fry1989 | 0 | 1 | 0 | 0 | 0 | 0 | 0 | 1 | 2 |  |
| 232 | 2401:4900:25DF:9295:0:20:C9DB:DC01 | 0 | 1 | 0 | 0 | 0 | 0 | 0 | 1 | 3 |  |
| 233 | 2402:4000:12C3:E958:1:0:3C87:9259 | 0 | 0 | 0 | 0 | 0 | 0 | 1 | 1 | 0 |  |
| 234 | 202.21.43.210 | 0 | 1 | 0 | 0 | 0 | 0 | 0 | 1 | 0 |  |
| 235 | 2401:4900:4C1B:DD00:0:0:123A:5A2F | 0 | 1 | 0 | 0 | 0 | 0 | 0 | 1 | 45 |  |
| 236 | 117.241.24.140 | 0 | 1 | 0 | 0 | 0 | 0 | 0 | 1 | 163 |  |
| 237 | 2409:4072:6118:E2D8:0:0:2108:88A5 | 0 | 1 | 0 | 0 | 0 | 0 | 0 | 1 | 790 |  |
| 238 | 103.247.51.175 | 0 | 1 | 0 | 0 | 0 | 0 | 0 | 1 | 0 |  |
| 239 | Shah Emtiaj | 0 | 1 | 0 | 0 | 0 | 0 | 0 | 1 | 26 |  |
| 240 | 2402:3A80:195B:82DA:111F:65BA:B8CA:8AA2 | 0 | 1 | 0 | 0 | 0 | 0 | 0 | 1 | 4 |  |
| 241 | 2409:4072:6D91:F032:DB9D:A9A5:E99E:FA3B | 0 | 1 | 0 | 0 | 0 | 0 | 0 | 1 | 0 | } |
# இலகாரி பள்ளத்தாக்கு வனவிலங்கு சரணாலயம்

**இலகாரி பள்ளத்தாக்கு வனவிலங்கு சரணாலயம்** (*Lakhari Valley Wildlife Sanctuary*) என்பது இந்தியாவின் ஒடிசாவில் உள்ள கஞ்சாம் மாவட்டத்தில் அமைந்துள்ள வனவிலங்கு காப்பகம் ஆகும்.  
இந்த வனவிலங்கு சரணாலயம் பரப்பளவைக் கொண்டுள்ளது. இது கிழக்கு தொடர்ச்சி மலையின் இலகாரி பள்ளத்தாக்கில் அமைந்துள்ளது. இங்குக் காணப்படும் தாவரம் கடலோர *குங்கிலியம் (சோரியா ரோபசுடா)* காடுகள் மற்றும் கலப்பு இலையுதிர் காடுகள் ஆகியவை அடங்கும். இலகாரி பள்ளத்தாக்கு கிழக்கு மேட்டுநில ஈர இலையுதிர் காடுகள் சுற்றுச்சூழல் பகுதியில் அமைந்துள்ளது.  
இச்சரணாலயத்தின் வாயில் அருகே வசிக்கும் கிராம மக்கள், சந்திரகிரி மலைத்தொடருக்கு உட்பட்ட பகுதியில் குறிப்பிடத்தக்க வனவிலங்குகள் எதுவும் இல்லை எனத் தெரிவிக்கின்றனர்.
# பிராணகிதா வனவிலங்கு சரணாலயம்

**பிராணகிதா வனவிலங்கு சரணாலயம்** (*Pranahita wildlife sanctuary*) என்பது இந்தியாவின் தெலங்காணா மாநிலத்தின் மஞ்செரியல் மாவட்டத்தில் (பழைய ஆதிலாபாத் மாவட்டம்) அமைந்துள்ள ஒரு பாதுகாக்கப்பட்ட பகுதியாகும்.  
இந்த சரணாலயம் பிராணகிதா ஆற்றின் கரையில் அமைந்துள்ளது. இது மஞ்செரியல் நகரத்திலிருந்து 35 கி.மீ. தொலைவில் உள்ளது. இது புல்வாய் மற்றும் 20க்கும் மேற்பட்ட ஊர்வன, 50க்கும் மேற்பட்ட பறவை இனங்கள், 40க்கும் மேற்பட்ட பாலூட்டிகளுக்குப் பிரபலமானது.
# பிராணகிதா வனவிலங்கு சரணாலயம்

## வரலாறு

பிராணகிதா 13 மார்ச் 1980-ல் நிறுவப்பட்டது. இதன் பரப்பளவு 136.02 சதுர கி.மீ. ஆகும். பிராணகிதா தெற்கு வெப்பமண்டல உலர் இலையுதிர் காடுகள், உலர்ந்த புதர் காடு மற்றும் புல்வெளிகள் நிறைந்தது. மஞ்செரியல் மற்றும் சென்னூரில் வன ஓய்வு இல்லம் உள்ளது. காற்றின் வெப்பநிலை 15 முதல் 40 பாகை செல்சியசு வரை மாறுபடும்.
# பிராணகிதா வனவிலங்கு சரணாலயம்

## அணுகல்

**சாலை வழியாக:**  
ஐதராபாத் - கரீம்நகர் - மஞ்சேரியல் - 258 கி.மீ. தொலைவில் ஐதராபாத்திலிருந்து  
**தொடர்வண்டி மூலம்:**  
ஐதராபாத் முதல் மஞ்சேரியல் – 236 கி.மீ. தூரப் பயணம்  
**வானூர்தி மூலம்:**  
அருகிலுள்ள வானூர்தி நிலையம் - இராசிவ் காந்தி பன்னாட்டு வானூர்தி நிலையம், ஐதராபாத்
# சுங்கை பத்து

**சுங்கை பத்து** அல்லது சுங்கை பத்து தொல்பொருள் தளம் (ஆங்கிலம்: *Sungai Batu* அல்லது *Sungai Batu Archaeological Site*; மலாய்: *Tapak Arkeologi Sungai Batu*; சீனம்: 双溪峇都考古遗址; ஜாவி: موقع سونغاي باتو الأثري; சயாம்: แหล่งโบราณคดีสุไหงบาตู); என்பது மலேசியா, கெடா, கோலா மூடா மாவட்டத்தில் மெர்போக் கிராமப்புறப் பகுதியில் அமைந்து உள்ள ஒரு தொல்பொருள் தளமாகும்.  
இந்தத் தளம் 1-ஆம் - 3-ஆம் நூற்றாண்டுகளுக்கு முந்தைய பல இந்து - பௌத்தக் கோயில்களின் இடிபாடுகளைக் கொண்டுள்ளது. இருப்பினும் இந்தத் தளம் கி.மு. 535 முதல் இங்கு நிலைத்து வருவதாகவும் நம்பப் படுகிறது.
# சுங்கை பத்து

### கடாரத்து நாகரிகம்

-  
கடாரத்து நாகரிகம் தென்கிழக்கு ஆசியாவிலேயே மிகப் பழைமையான நாகரிகம் என்றும் ஆசியாவின் பழைமையான நாகரிகங்களில் முதன்மையானது எனவும் அறியப்பட்டு உள்ளது. மலாக்கா வரலாறு; சிங்கப்பூர் வரலாறு; சுமத்திரா ஜாவா வரலாறு; ஆகிய வரலாறுகளைக் காட்டிலும் கடாரத்து வரலாறு என்பது முதன்மையான வரலாறு என வரலாற்று ஆசிரியர்கள் கருதுகின்றனர்.  
என்று வாண்டர்பில்ட் மெசோ அமெரிக்கக் கல்விக் கழகத்தின் (*Vanderbilt Institute of Mesoamerica*) ஆர்தர் டெமரெசுட் (*Arthur Demarest*) எனும் கல்வியாளர் கூறுகிறார்.
# சுங்கை பத்து

## தொல்லியல் கண்டுபிடிப்புகள்

கெடா மாநிலத்தில் உள்ள இந்தச் சுங்கை பத்துவில் 4 கி.மீ<sup>2</sup> பரப்பளவில் அகழ்வாராய்ச்சிகள் செய்யப்பட்டன. அந்த இடங்களின் அகழ்வாராய்ச்சிக் கண்டுபிடிப்புகளின் மூலமாக, கி.மு. 788-ஆம் ஆண்டிலேயே வரலாற்றுக்கு முந்தைய ஒரு நாகரிகம் அங்கு இருந்தது தெரிய வருகிறது.&nbsp;  
சுங்கை பத்துவில் உள்ள தொல்பொருள் தளங்களின் கண்டுபிடிப்பு; அந்தக் காலக்கட்டத்தில் இரும்புத் தாது உருக்குதல்; மற்றும் வர்த்தகத்தில் ஒரு செழிப்பான நிலையில் இருந்ததற்கான சான்றுகளைக் காட்டுகின்றது.  
சுங்கை பத்துவின் நாகரிகம் என்பது பண்டைய பண்டைய ரோமாபுரி நாகரிகம் (*Ancient Rome*) நிறுவப் படுவதற்கு முந்தையது. அந்த வகையில் சுங்கை பத்துவின் நாகரிகம் தென்கிழக்கு ஆசியாவின் பழமையான நாகரிகமாக (*Oldest civilization in Southeast Asia*) மாறி உள்ளது.  
</br>
# குன்றத்தூர் திருஊரகப் பெருமாள் கோயில்

**திருஊரகப் பெருமாள் கோயில்** என்ற வைணவத் திருக்கோயில், இந்தியா தீபகற்பத்தின் தமிழ்நாடு மாநிலத்தில் காஞ்சிபுரம் மாவட்டத்தின் குன்றத்தூர் ஊரில் அமைந்துள்ளது. மூலவர்: திருஊரகப் பெருமாள். தாயார்: திருவிருந்தவல்லி. மூலவர், மேற்கு நோக்கி, காஞ்சிபுரம் ஊரகப் பெருமாள் சன்னதியை நோக்கும் கருத்தில் கொண்டு எழுந்தருளியுள்ளார். தாயார் கிழக்கு நோக்கி, தனிசன்னதி கொண்டுள்ளார்.
# குன்றத்தூர் திருஊரகப் பெருமாள் கோயில்

## அமைவிடம்

கடல் மட்டத்திலிருந்து சுமார் 48 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°59'15.1"N, 80°05'36.7"E (அதாவது, 12.987532°N, 80.093513°E) ஆகும்.
# குன்றத்தூர் திருஊரகப் பெருமாள் கோயில்

## கோயில் வரலாறு

குலோத்துங்க சோழ மன்னன் குன்றத்தூரை உள்ளடக்கிய பகுதியை ஆண்டு வந்த சமயத்தில், அவனுக்கு தோஷம் ஒன்று உண்டானது. பல தலங்களில் பரிகாரம் செய்தும் பலனில்லை. ஒருநாள் திருமால் அவனது கனவில் முதியவர் வடிவில் தோன்றி, தான் காஞ்சிபுரத்தில் திருஊரகப் பெருமாளாக அருளுவதாகவும், தன்னை அவ்விடத்தில் வந்து வழிபட, தோஷநிவர்த்தி பெறும் என்றும் கூறவே, அதன்படி மன்னன் காஞ்சிபுரம் சென்று, திருஊரகம் என்னும் திவ்ய தேசத்தை அடைந்தான். அங்கு பெருமாள் ஆதிசேஷன் (என்ற நாகம்) வடிவில் இருந்ததைக் கண்டான். அதுவரையில் பெருமாளை முழு உருவத்துடன் பார்த்து வந்த மன்னனுக்குத் தான் சரியான கோயிலுக்குத் தான் வந்திருக்கிறோமா என்ற குழப்பம் ஏற்பட்டது. அன்றிரவு அங்கேயே தங்கி இருந்த மன்னனின் கனவில் தோன்றிய பெருமாள், தானே அத்தலத்தில் ஆதிசேஷன் வடிவில் எழுந்தருளியிருப்பதாக உணர்த்தினார். அதன் பின்னர் ஊரகப் பெருமாளை தரிசித்து தோஷம் நீங்கப் பெற்றான். பெருமாளுக்கு நன்றிக் கடனாக குன்றத்தூரில் உள்ள இத்தலத்தில் கோயில் கட்டினான். பெருமாள் திருப்பதி வெங்கடாசலபதி வடிவில் அவருக்குக் காட்சி கொடுத்ததால், அதே வடிவிலேயே, பெருமாள் நின்ற திருக்கோலத்தில் சிலை வடித்து இங்கு பிரதிஷ்டை செய்து வழிபட்டான். மேலும், சுவாமிக்கு 'திருஊரகப் பெருமாள்' என்று பெயர் சூட்டினான்.
# குன்றத்தூர் திருஊரகப் பெருமாள் கோயில்

## மற்ற சன்னதிகள்

திருவிருந்தவல்லி தாயார் சன்னதி, கல்யாணராமர் (சீதை, லட்சுமணனும் கூடிய) சன்னதி, ஆஞ்சநேயர் சன்னதி, ஆண்டாள் சன்னதிகளும் இங்கு உள்ளன.
# குன்றத்தூர் திருஊரகப் பெருமாள் கோயில்

## திருவிழாக்கள்

பங்குனி மாதம் ரோகிணி நட்சத்திரத்தில் சுவாமி தாயார் திருக்கல்யாணம், வைகுண்ட ஏகாதசி அன்று சொர்க்கவாசல் திறப்பு, புரட்டாசி 4-வது சனிக்கிழமை பெருமாள் கருட வாகனத்தில் எழுந்தருளி சேவை, ஆடிப்பூரம், நவராத்திரி, அனுமன் ஜெயந்தி ஆகிய திருவிழாக்கள் சிறப்பாகக் கொண்டாடப்படுகின்றன.
# குன்றத்தூர் திருஊரகப் பெருமாள் கோயில்

## கோயில் நேரங்கள்

பக்தர்களின் நலனுக்காக, காலை 9 மணி முதல் நண்பகல் 12 மணி வரையிலும், மாலையில் 5.30 மணி முதல் இரவு 8.30 வரையிலும், தரிசனத்திற்காக கோயில் திறந்து வைக்கப்பட்டிருக்கும்.
# சிம்டேகா

**சிம்டேகா** (**Simdega**), இந்தியாவின் ஜார்கண்ட் மாநிலத்தின் தென்மேற்கில் அமைந்த சிம்டேகா மாவட்டத்தின் நிர்வாகத் தலமையிடம் மற்றும் பேரூராட்சி ஆகும். சோட்டா நாக்பூர் மேட்டு நிலத்தின் தென்மேற்கில் அமைந்த சிம்டேகா நகரம், கடல் மட்டத்திலிருந்து 415 மீட்டர் (1371 அடி) உயரத்தில் உள்ளது. இந்நகரம் விளையாட்டுகளின் நாற்றங்கால் என்ற பெருமை கொண்டது. மாநிலத் தலைநகரம் ராஞ்சி 143 கிலோ மீட்டர் தொலைவிலும், ரூர்கேலா நகரம் 35 கிலோ மீட்டர் தொலைவிலும் உள்ளது. இம்மாவட்டத்தில் ஒடியாப் பண்பாட்டின் தாக்கம் அதிகம் கொண்டது. இந்நகரத்தில் பழங்குடி மக்கள் அதிகம் வாழ்கின்றனர்.
# சிம்டேகா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, 18 வார்டுகளும், 8,252 வீடுகளும் கொண்ட சிம்டேகா பேரூராட்சியின் மக்கள் தொகை 42,944 ஆகும். அதில் 21,884 ஆண்கள் மற்றும் பெண்கள் 21,060 ஆக உள்ளனர். பாலின விகிதம் 1000 ஆண்களுக்கு 962 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 5421 ஆகவுள்ளனர். இதன் சராசரி எழுத்தறிவு 85.5% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 1,923 மற்றும் 19,920 ஆகவுள்ளனர். இதன் மக்கள் தொகையில் இந்துக்கள் 41.07%, இசுலாமியர் 15.78%, கிறித்தவர்கள் 37.81% மற்றும் பிறர் 5.41% ஆகவுள்ளனர்.
# சிம்டேகா

## கல்வி

இந்நகரத்தில் கத்தோலிக்க கிறித்துவ சபைகள் நடத்தும் கல்வி நிறுவனங்கள் அதிகம் உள்ளது.
# சிம்டேகா

## விளையாட்டு

சிம்டேகா நகரம், ஜார்கண்ட் மாநிலத்தின் ஹாக்கி விளையாட்டின் தொட்டில் என அழைக்கப்படுகிறது. 1980 மாஸ்கோ ஒலிம்பிக் போட்டியில், ஹாக்கி விளையாட்டில் இந்நகரத்தைச் சேர்ந்த விளையாட்டு வீரர் சைல்வனுஸ் துங் தஙகப்பதக்கம் பெற்றார். மற்றொரு ஒலிம்பிக் ஹாக்கி விளையாட்டு வீரர் மைக்கேல் கிண்டோ, 1972 கோடைக்கால ஒலிம்பிக் விளையாட்டில் பங்கு பற்றினர். இந்நகரத்தைச் சேர்ந்த அசுந்தா லக்ரா பெண் விளையாட்டு வீராங்கனை இந்தியாவின் ஹாக்கி அணியின் கேப்டனாக விளையாடினார்.  
இந்நகரத்தில் அஸ்டிரோடர்ப் ஹாக்கி விளையாட்டரங்கம் அண்மையில் நிறுவப்பட்டது. ஆல்பர்ட் எக்கா விளையாட்டரங்கம் பிற வெளிப்புற விளையாட்டுகளுக்கு பயன்படுகிறது.
# சிம்டேகா

## புவியியல் & தட்ப வெப்பம்

சிம்டேகா நகரம் பாகையில் உள்ளது. இந்நகரம் கடல் மட்டத்திலிருந்து 418 மீட்டர் (1371 அடி) உயரத்தில் உள்ளது.  
இதன் கோடைக்கால அதிகபட்ச வெப்பம் 33.0&nbsp;°C; குளிர்கால குறைந்த வெப்பம் 17.9&nbsp;°C; ஆண்டின் ஆகஸ்டு மாத மழைப்பொழிவு 410&nbsp;mm ஆகும்.
# சிம்டேகா

## பொருளாதாரம்

மலைப்பாங்கான பகுதியில் அமைந்த சிம்டேகா நகரத்தின் முக்கியத் தொழில் வேளாண்மை மற்றும் கால்நடை வளர்ப்பாகும்.
# சிம்டேகா

## பொருளாதாரம்

### கனிம வளம், வைரம் தோண்டுதல் மற்றும் எரிசக்தி திட்டங்கள்

- சிம்டேகா நகரத்தில் பாயும் சங்கு ஆற்றில் வைரம் போன்ற நவரத்தினக்கற்கள் அகழ்ந்து எடுக்கப்படுகிறது.
- ஜிண்டால் நிறுவனம் 2640 மெகா வாட் திறன் கொண்ட அனல் மின் நிலையம் சிம்டேகா நகரத்தில் நிறுவ திட்டமிட்டுள்ளது.
- சிம்டேகா மாவட்டத்தின் சில இடங்களில் உரேனியம் வெட்டி எடுக்கப்படுகிறது.
- 25 மெகா வாட் திறன் கொண்ட சிறு புணல் மின் நிலையம் சிம்டேகா நகரத்தில் நிறுவப்பட்டுள்ளது.
# சிம்டேகா

## பொருளாதாரம்

### செல்லாக் பசை

சிம்டேகா நகரத்தில் செல்லாக் எனும் பசை உற்பத்தியில் முன்னிலை வகிக்கிறது.
# சிம்டேகா

## போக்குவரத்து

சிம்டேகா நகரம் ஜார்கண்ட்-ஒடிசா-சத்தீஸ்கர் மாநிலங்களின் எல்லைகளில் அமைந்துள்ளது. சிம்டேகாவிலிருந்து அண்டை நகரங்களுக்குச் செல்லும் தொலைவுகள்:
1. ராஞ்சி - 155&nbsp; கிலோ மீட்டர்
1. கும்லா - 77&nbsp;கிலோ மீட்டர்
1. சம்பல்பூர் ( ஒடிசா)- 158&nbsp;கிலோ மீட்டர்
1. ரூர்கேலா( ஒடிசா) - 70&nbsp;கிலோ மீட்டர்
# சிம்டேகா

## சுற்றுலா

1. கேலாகாக் அணை
1. இராம்ரேகா அணை
1. பால்கோட் காட்டுயிர் காப்பகம்
# நிலைக்கண்ணாடிச் சோதனை

கள் நிலைக்கண்ணாடிச் சோதனையில் தேராத முதனி வகைகளில் ஒன்றாகும்.|alt=]]  
**நிலைக்கண்ணாடிச் சோதனை** (mirror test) என்பது ஒரு விலங்கிற்கு காட்சி சுய இனங்காணும் திறன் உள்ளதா என்பதை அறிய 1970-ம் ஆண்டில் அமெரிக்க உளவியலாளர் கோர்டன் கேலப் ஜூனியரால் உருவாக்கப்பட்ட ஒரு நடத்தை நுட்பமாகும். இது **மதிப்பெண் சோதனை** என்றும் **நிலைக்கண்ணாடி சுய-அடையாளம் காணும் சோதனை** (mirror self-recognition [MSR] test) என்றும் **சிவப்புப் புள்ளி நுட்பம்** என்றும் **ரூஜ் சோதனை** என்றும் அழைக்கப்படுகிறது. நிலைக்கண்ணாடிச் சோதனை என்பது உடலியங்கியல்சார் மற்றும் அறிதிற சுய விழிப்புணர்வை அளவிடுவதற்கான பாரம்பரிய முறையாகும். இவ்வாறாயினும், விலங்குகள் நிலைக்கண்ணாடிச் சோதனையால் அளவிடப்படாத வழிகளில் கூட சுய அறிவைக் கொண்டிருக்க வல்லவை என்பது தற்போது ஏற்றுக்கொள்ளப்பட்டுள்ளது. விலங்குகள் அவற்றின் சொந்த ஓசைகளையும் வாசனைகளையும் தங்களத இனத்தைச் சேர்ந்த பிற விலங்குகளின் ஓசைகளிலிருந்தும் வாசனைகளிலிருந்தும் வேறுபடுத்துதல் இதற்கொரு எடுத்துக்காட்டாகும்.  
வழக்கமாக நிலைக்கண்ணாடிச் சோதனையில், ஒரு விலங்கு மயக்கமருந்து கொடுக்கப்பட்டு பின்னர் அதன் உடலில் அதனால் பார்க்க முடியாத ஒரு பகுதியில் வர்ணம் பூசப்பட்டோ அல்லது அடையாள ஒட்டுக் காகிதம் ஒட்டப்பட்டோ குறிக்கப்படுகிறது. மயக்க மருந்திலிருந்து அந்த விலங்கு மீளும்போது, அதற்கு ஒரு நிலைக்கண்ணாடி அணுகல் வழங்கப்படுகிறது (அதாவது அந்த விலங்கின் அருகில் ஒரு நிலைக்கண்ணாடி வைக்கப்படுகிறது). அந்தக் கண்ணாடியில் தனது பிரதிபலிப்பினை சிறிது நேரம் அலசிய பின்னர் அந்த விலங்கு தன்னுடலில் குறிக்கப்பட்ட அந்த அடையாளத்தைத் கண்ணாடியில் பார்த்துத் தொட்டால், கண்ணாடியில் கண்ட பிரதிபலிப்பினை வேறெரு விலங்காகக் கருதாது அது தனது பிம்பத்தினுடையது தான் என்பதை அந்த விலங்கு உணர்கிறது என்பதற்கான அறிகுறியாக ஆராய்ச்சியாளர்களால் எடுத்துக் கொள்ளப்படுகிறது.  
விலங்கினங்களில் மிக சில இனங்கள் மட்டுமே நிலைக்கண்ணாடிச் சோதனையில் தேர்ச்சி பெற்றுள்ளன என்பது குறிப்பிடத்தக்கது. இவற்றில் பெரிய மனிதக் குரங்கு இனங்கள், ஒரு ஆசிய யானை, திருக்கை மீன்கள் (ray), டால்பின்கள், ஓர்க்கா திமிங்கலம் (orca), யூரேசியன் மாக்பி (Eurasian magpie) பறவை, மற்றும் கிளீனர் ராஸ்ஸே (cleaner wrasse) மீன் ஆகிய விலங்கினங்கள் அடங்கும். பல வகையான குரங்குகள், ராட்சத பாண்டாக்கள் மற்றும் கடல் சிங்கங்கள் உட்பட பல்வேறு வகையான விலங்கினங்கள் இந்த நிலைக்கண்ணாடிச் சோதனையில் தோல்வியடைவதாகக் கண்டறியப்பட்டுள்ளது.
# காட்வா

**கார்வா** அல்லது **காட்வா** (**Garhwa**), இந்தியாவின் ஜார்கண்ட் மாநிலத்தின் வடமேற்கில் அமைந்த காட்வா மாவட்டத்தின் நிர்வாகத் தலைமையிடம் மற்றும் நகராட்சி ஆகும். மாநிலத் தலைநகரான ராஞ்சியிலிருந்து 165 கிலோ மீட்டர் தொலைவில் கார்வா நகரம் உள்ளது. இதன் அருகில் அமைந்த தொடருந்து நிலையம் 10 கிலோ மீட்டர் தொலைவில், பலாமூவில் உள்ள கார்வா ரோட்டில் அமைந்துள்ளது. இது கிழக்கு மத்திய இரயில்வேயில் அமைந்துள்ளது. தில்லி, கொல்கத்தா, ராஞ்சி, கயா, பாட்னா, லக்னோ, ஜபல்பூர், போபால், வாரணாசி, கோட்டா போன்ற நகரங்களுக்குச் செல்லும் அனைத்து விரைவு வண்டிகளும் மற்றும் பாசஞ்சர் வண்டிகளும் கார்வா ரோடு தொடருந்து நிலையத்தில் நின்று செல்லும்.
# காட்வா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, 20 வார்டுகளும், 8,635 வீடுகளும் கொண்ட கார்வா நகராட்சியின் மக்கள் தொகை 46,059 ஆகும். அதில் ஆண்கள் மற்றும் பெண்கள் ஆக உள்ளனர். பாலின விகிதம் 1000 ஆண்களுக்கு 892 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 6736 ஆகவுள்ளனர். இதன் சராசரி எழுத்தறிவு 80.6% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 5,740 மற்றும் 1,204 ஆகவுள்ளனர்.  
இதன் மக்கள் தொகையில் இந்துக்கள் 79.06%, இசுலாமியர் 20.22%, கிறித்தவர்கள் 0.56%) மற்றும் பிறர் 0.15% ஆகவுள்ளனர்.
# லாத்தேஹார்

**லோத்தேஹார்** (**Latehar**), இந்தியாவின் ஜார்கண்ட் மாநிலத்தில் மேற்கில் அமைந்த லாத்தேஹார் மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இந்நகரம் மாநிலத் தலைநகரான ராஞ்சிக்கு வடமேற்கில் 107 கிலோ மீட்டர் தொலைவில் உள்ளது. மலைக்காடுகள் சூழ்ந்த லோத்தேஹார் நகரத்தைச் சுற்றிலும் கனிம வளங்கள் நிறைந்தது. இந்நகரத்தைச் சுற்றிலும் லோஹர்தக்கா, கும்லா, மேதினிநகர், சத்திரா போன்ற நகரங்கள் உள்ளது. இந்நகரத்தின் 25% மக்கள் பட்டியல் சமூகத்தினர் ஆவார். ஜார்கண்ட் மாநிலத்தின் இரண்டாவது பெரிய அருவி இந்நகரத்தில் உள்ளது. இந்நகரம் கடல் மட்டத்திலிருந்து 387 மீட்டர் (1,270 அடி) உயரத்தில் உள்ளது.
# லாத்தேஹார்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, 13.42 எக்டேர் பரப்பளவும், 5315 வீடுகளும் கொண்ட லோத்தேஹார் பேரூராட்சியின் மொத்த மக்கள் தொகை 26,981 ஆகும். அதில் ஆண்கள் 14152 மற்றும் பெண்கள் 12829 ஆக உள்ளனர். பாலின விகிதம் 1000 ஆண்களுக்கு 907 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் ஆகவுள்ளனர். இதன் சராசரி எழுத்தறிவு 77.85% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 5168 மற்றும் 1436 ஆகவுள்ளனர்.
இதன் மக்கள் தொகையில் இந்துக்கள் 20,800, இசுலாமியர் 4,387, கிறித்தவர்கள் 984 மற்றும் பிறர் 810 பேராக உள்ளனர்.
# லாத்தேஹார்

## பொருளாதாரம்

இந்நகர மக்கள் மலைவளம், காட்டு வளம், கனிம வளம் மற்றும் வேளாண்மையை நம்பி வாழ்கின்றனர். இங்குள்ள மலைக்காடுகளிலிருந்து கிடைக்கும் காட்டு வளங்களான தேன், மூலிகைச் செடிகளைச் சேகரித்து விற்பனை செய்கின்றனர். மேலும் இப்பகுதியில் உள்ள நிலக்கரிச் சுரங்களில் வேலை செய்கின்றனர்.இங்கு எஸ்ஸார் நிறுவனத்தின் 1800 மெகா வாட் திறன் கொண்ட நிலக்கரி அடிப்படையிலான அனல் மின் நிலையம் இயங்குகிறது.
# லாத்தேஹார்

## கல்வி

- செயிண்ட் ஜோசப் மேல்நிலைப் பள்ளி
- லோத்தேஹார் பொதுப் பள்ளி
- லோத்தேஹார் கலை & அறிவியல் கல்லூரி
# ஆண்டிலோப்

**ஆண்டிலோப்** என்பது தெற்காசியாவின் ***புல்வாய்*** என்ற முறுக்கப்பட்ட ஒற்றை கொம்பு உயிரினங்களைக் கொண்ட போவிட் பேரினமாகும். இதில் அழிந்துபோன இரண்டு சிற்றினங்களும் அறியப்படுகின்றன.  
பல புதைபடிவ மிருகங்கள் இந்த பேரினத்தில் சேர்க்கப்பட்டுள்ளன. ஆனால் பின்னர் இவை புதிய வகைகளில் வைக்கப்பட்டுள்ளன. எடுத்துக்காட்டாக, முன்பு *ஆண்டிலோப் பிளானிகோரிசு* என அறியப்பட்ட சிற்றினம் இப்போது அதன் சொந்த பேரினமான *நிசிடோர்கசில்* வைக்கப்பட்டுள்ளது.
# கெமிட்ராகசு

***கெமிட்ராகசு*** என்பது போவிட்சு குடும்பப் பேரினமாகும். இது தற்போது இமயமலை வரையாடு என்ற ஒற்றை சிற்றினத்தைக் கொண்டுள்ளது. அழிந்துபோன இரண்டு இனங்கள் பிலிசுடோசின் காலத்திலிருந்து அறியப்படுகின்றன.  
அரேபிய வரையாடு மற்றும் நீலகிரி வரையாடு ஒரு காலத்தில் *கெமிட்ராகசில்* சேர்க்கப்பட்டன. ஆனால் பின்னர் இவை இவற்றின் வகைப்பாடு மாற்றியமைக்கப்பட்டன.
# லோஹர்தக்கா

**லோஹர்தக்கா** (**Lohardaga**), இந்தியாவின் ஜார்கண்ட் மாநிலத்தின் மத்திய மேற்கில் அமைந்த லோஹர்தக்கா மாவட்டத்தின் நிர்வாகத் தலமையிடம் மற்றும் நகராட்சி ஆகும். இது மாநிலத் தலைநகரான ராஞ்சிக்கு மேற்கில் கிலோ மீட்டர் தொலைவில் உள்ளது. இந்நகரம் கடல் மட்டத்திலிருந்து 647&nbsp;மீட்டர் (2122&nbsp;அடி) உயரத்தில் உள்ளது.
# லோஹர்தக்கா

## பொருளாதாரம்

லோஹர்தக்கா நகரத்தைச் சுற்றிலும் பாக்சைடு (அலுமினியம்) கனிமச் சுரங்கங்களிலிருந்து அதிக அளவில் வெட்டி எடுக்கப்படுகிறது.
# லோஹர்தக்கா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, 22 வார்டுகளும், 11,102 வீடுகளும் கொண்ட லோஹர்தக்க நகராட்சியின் மக்கள் தொகை 57,411 ஆகும். அதில் ஆண்கள் 29,374 மற்றும் பெண்கள் 28,037 ஆக உள்ளனர். பாலின விகிதம் 1000 ஆண்களுக்கு 926 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.69% ஆகவுள்ளனர். இதன் சராசரி எழுத்தறிவு 85.37% ஆகவுள்ளது. இதன் மக்கள் தொகையில் இந்துக்கள் 46.46%, இசுலாமியர் 29.29%, கிறித்தவர்கள் 5.21% மற்றும் பிறர் 19.05% ஆகவுள்ளனர்.
# போனல் வரையாடு

***கெமிட்ராகசு போனலி***, **போனல் வரையாடு** (*Hemitragus bonali*), ஐரோப்பாவின் பிலிசுடோசின் மற்றும் காக்கசஸ் மலைப் பகுதியிலிருந்து அழிந்துபோன போவிட் சிற்றினமாகும்.  
போனல் வரையாடு மிக சமீபத்திய எச்சங்கள் 298,000 ± 55,000 ஆண்டுகள் வரையிலான அடுக்குகளில் காணப்பட்டன. போனல் வரையாடு, அழிந்துபோன மற்றொரு ஐரோப்பிய வரையாடு சிற்றினமான *கெமிட்ராகசு செட்ரென்சிசுடன்* நெருங்கிய தொடர்புடையது (மற்றும் மூதாதையராக இருக்கலாம்).
# கெமிட்ராகசு செட்ரென்சிசு

***கெமிட்ராகசு செட்ரென்சிசு*** என்பது பிரான்சு மற்றும் ஐபீரியமூவலந்தீவில் அறியப்பட்ட போவிட் பேரினத்தின் அழிந்துபோன சிற்றினமாகும்.  
*கெமிட்ராகசின்* மற்ற சிற்றினங்கள் ஐரோப்பாவில் அழிந்துபோன *கெமிட்ராகசு போனலி* மற்றும் வாழும் இமயமலை வரையாடு ஆகும். *கெ.செட்ரென்சிசு* தனது இரண்டு நெருங்கிய உறவினர்களுக்கு இடையே உள்ள இடைநிலை அம்சங்களைக் கொண்டுள்ளது. மேலும் இது *கெ.போனலி*யிலிருந்து தோன்றியிருக்கலாம்.
# கோழி வளர்ப்பு மற்றும் மேலாண்மை கல்லூரி, ஒசூர்

**கோழி வளர்ப்பு மற்றும் மேலாண்மை கல்லூரி** (*college of poultry production and management, Hosur*) என்பது கிருஷ்ணகிரி மாவட்டம் ஒசூரில் தமிழக அரசால் நடத்தப்படும் கோழி வளர்ப்பு மற்றும் மேலாண்மை கல்லூரியாகும். இக்கல்லூரி தமிழ்நாடு கால்நடை மருத்துவ அறிவியல் பல்கலைக்கழகத்தின் உறுப்புக் கல்லூரி ஆகும். இக்கல்லூரி 8, ஆகத்து, 2011 ஆம் ஆண்டு தமிழக அரசால் துவக்கப்பட்டது. 2011-12 கல்வியாண்டுக்கான மாணவர் சேர்க்கை நடத்தப்பட்டது. இக்கல்லூரியின் வளாகம் 80 ஏக்கர் பரப்பளவைக் கொண்டுள்ளது. இக்கல்லூரி வளாகம் ஒசூர் மத்திகிரியில் உள்ள மாவட்ட கால்நடை பண்ணை வளாகத்தில் உள்ளது. இக்கல்லூரியில் ஆண்டுக்கு 40 மாணவர்களை சேர்க்கப்பட்டு பயிற்றுவிக்கப்படுகின்றனர்.  
இக்கல்லூரியில் இளங்கலை தொழில் நுட்பம் (கோழியின தொழில்நுட்பம்) பாடமானது நான்கு ஆண்டு படிப்பாக பயிற்றுவிக்கப்படுகிறது. மாணவர்கள் ஒற்றைச் சாளர முறையில் சேர்க்கப்படுகின்றனர்.
# கோழி வளர்ப்பு மற்றும் மேலாண்மை கல்லூரி, ஒசூர்

## இதனையும் காண்க

- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- கிருட்டிணகிரி மாவட்டத்திலுள்ள கல்வி நிலையங்கள்
# சப்தசஜ்யா

**சப்தசஜ்யா** என்பது இந்தியாவின் ஒடிசா மாநிலத்தில் உள்ள தேங்கானாள் மாவட்டத்தில் உள்ள ஒரு கிராமம் ஆகும். இங்கு முக்கியமான நிறுவனங்களாகஇந்திய வேளாண் ஆராய்ச்சி குழுமத்தின் சப்தசஜ்யா மாம்பழ மரபணு வங்கி, உயர்நிலைப்பள்ளி, தேக்கு மர தோட்டம் மற்றும் தேனீ பண்ணை ஆகியவை அடங்கும்.
# சப்தசஜ்யா

## நிலவியல்

இந்த சிறிய கிராமம் தேங்கானாளிலிருந்து ) தொலைவில் அமைந்துள்ளது. இப்பகுதி சாலை போக்குவரத்து மூலம் நன்கு இணைக்கப்பட்டுள்ளது. 1982ல் அரசு சாலை அமைத்தது. இதன் அருகிலுள்ள கிராமங்களாகப் படகிலா, சதேபிரேனி, பத்ரபள்ளி, கம்னிங், பத்மநாவ்பூர் மற்றும் பத்ரபாக் ஆகியவை அடங்கும்.
# சப்தசஜ்யா

## மக்கள்தொகையியல்

2011 மக்கள்தொகை கணக்கெடுப்பின்படி, 1091 நபர்களைக் கொண்ட சப்தசஜ்யாவில் மொத்தம் 268 குடும்பங்கள் வசிக்கின்றன. இதில் 548 பேர் ஆண்கள் மற்றும் 543 பேர் பெண்கள் என சப்தசஜ்யாவின் பாலின விகிதம் 1000 ஆண்களுக்கு 991 பெண்கள் ஆகும். இது ஒடிசா மாநில சராசரியான 979 ஐ விட அதிகமாக உள்ளது. இருப்பினும், குழந்தைகளில் சப்தசஜ்யா 1000 ஆண்களுக்கு 809 பெண்களைக் கொண்டுள்ளது. இது ஒடிசாவின் சராசரியான 941 ஐ விட மிகக் குறைவு.  
ஒடிசாவுடன் ஒப்பிடும்போது சப்தசஜ்யா கிராமம் அதிக கல்வியறிவு விகிதத்தைக் கொண்டுள்ளது. 2011ஆம் ஆண்டில், ஒடிசாவின் 72.87% ஆக இருந்த சப்தசஜ்யா கிராமத்தின் கல்வியறிவு விகிதம் 85.81% ஆக உயர்ந்தது. ஆண்களின் கல்வியறிவு 88.02% ஆகவும், பெண்களின் கல்வியறிவு விகிதம் 83.65% ஆகவும் உள்ளது.
# சப்தசஜ்யா

## புராணம்

புராண ரீதியாக இந்த இடம் பல புராணங்களில் குறிப்பிடப்பட்டுள்ளது. நாட்டுப்புறக் கதைகளின்படி, இந்த கிராமத்தின் பெயர் சுற்றியுள்ள ஏழு மலைகளிலிருந்து வந்தது. இந்த இடத்தில் சப்த ரிஷிகள் தங்கள் ஆசிரமங்களைக் கொண்டிருந்தனர்; அதனால் இந்த இடத்திற்கு *ஏழு படுக்கைகள்* அல்லது *ஏழு வீடுகள்* என்று பெயர் வந்தது என ஒரு நாட்டுப்புறக் கதை உள்ளது. வனவாசத்தின் போது இராமர் ஏழு நாட்கள் இத்தலத்திலிருந்ததாக ஒரு புராணக் கதையும் உள்ளது. மற்றொரு நாட்டுப்புறக் கதையின்படி, பாண்டவர்கள் 12 ஆண்டுக்கால வனவாசம் மற்றும் ஒரு வருட விராட பருவத்தின் (மறைநிலை நாடுகடத்தல்) போது இந்த மலைகளைத் தங்குமிடமாகத் தேர்ந்தெடுத்தனர்.
# சப்தசஜ்யா

## சுற்றுலா

சப்தசஜ்யா ஒரு பிரபலமான சுற்றுலா மையமாகும். இதன் அருகிலுள்ள சுற்றுலா மையமான தேன்கனல் கிராமத்திற்குத் தினசரி சுற்றுலா செல்வது சிறந்த வழி என்று பெரும்பாலான சுற்றுலா தளங்களில் அறிவுறுத்தப்படுகிறது. இக்கிராமத்தில் உணவகங்கள் அல்லது பொருத்தமான நகர்ப்புற தங்குமிட வசதிகள் எதுவும் இல்லை.  
வளமான தாவரங்கள் மற்றும் விலங்கினங்களைக் கொண்ட இந்த காப்புக்காடு, பரபரப்பான நகர்ப்புற வாழ்க்கையிலிருந்து ஒரு நல்ல மனமகிழ் பகுதியாக உள்ளது. இதன் அருகிலுள்ள விமான நிலையம் புவனேசுவரில் உள்ள பிஜு பட்நாயக் வானூர்தி நிலையம் ஆகும். அருகிலுள்ள பேருந்து மற்றும் தொடருந்து நிலையம் தேனங்கானாள் ஆகும்.
# சப்தசஜ்யா

## சுற்றுலா

### கோவில்கள்

இந்த இடத்தின் இயற்கைச் சூழலைத் தவிர, பார்வையாளர்களின் கவனத்தை ஈர்க்கும் பல பழமையான கோயில்களும் உள்ளன. சுற்றுலாப் பயணிகளையும் உள்ளூர் மக்களையும் ஈர்க்கும் ஒரு குறிப்பிட்ட ரகுநாத் கோயில் வளாகத்தில் முக்கியத் தெய்வம் இராமர்.கோயில் வளாகத்தின் உள்ளே அன்னபூரணி கோயில் 1982-ல் கட்டப்பட்டது. இதன் முதல் மாடியில் காளி கோயில் 1985லும் சூரிய நாராயண் கோவில் 1990லும் கட்டப்பட்டது. இராமேசுவரத்தில் உள்ள சிவன், விநாயகர், மகாவீரர் கோயில்கள், நவகிரகங்கள் என ஒவ்வொரு கிரகத்திற்கும் ஒரு மாடம் உள்ளது. மகாகாளி, மாதா சரசுவதி, ஸ்ரீ ந்ருஷிங்கா கோயில் ஆகியவையும் இந்தப் புனித வளாகத்தில் கட்டப்பட உள்ளன.
# சப்தசஜ்யா

## சப்தசஜ்யா வனவிலங்கு சரணாலயம்

சோட்டா நாக்பூர் மேட்டுநிலப் பகுதியில் சப்தசஜ்யா வனவிலங்கு சரணாலயம் (மாற்றாக, சப்தசஜ்யா காப்புக் காடு) ஒப்பீட்டளவில் பாதுகாக்கப்பட்ட சிறிய வனப்பகுதியாகும். இது 1970-ல் அதிகாரப்பூர்வமாக ஒரு சரணாலயமாக அறிவிக்கப்பட்டது. இங்குக் காணப்படும் முக்கிய விலங்கினங்கள் காட்டு ஆடுகள், எருமைகள், மாடுகள், சிறுத்தை மற்றும் பல்வேறு பறவைகள்.
# சப்தசஜ்யா

## மேலும் பார்க்கவும்

- சப்தகிரி
# சத்ரா

**சத்ரா** (**Chatra**), இந்தியாவின் ஜார்கண்ட் மாநிலத்தின் வடக்கில் உள்ள சத்ரா மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இது மாநிலத் தலைநகரான ராஞ்சிக்கு வடமேற்கே 142 கிலோ மீட்டர் தொலைவில் உள்ளது. கடல் மட்டத்திலிருந்து 450 மீட்டர் உயரத்தில் அமைந்த சத்ரா நகரம் மலைக்காடுகளால் சூழ்ந்தது. சத்ரா மாவட்டத்தில் பல அருவிகள் உள்ளது. 2021-ஆம் ஆண்டில் 660 மெகா வாட் திறன் கொண்ட 3 அனல் மின் நிலையங்கள் சத்ராவில் நிறுவப்பட்டது. சத்ரா மாவட்டத்தில் மத்திய நிலக்கரி வயல்களின், பரப்பளவு சத்ரா மாவட்டதில் உள்ளது.
# சத்ரா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, 22 வார்டுகளும், 8,402 வீடுகளும் கொண்ட சத்ரா நகராட்சியின் மக்கள் தொகை 49,985 ஆகும். அதில் ஆண்கள் 26,555 மற்றும் பெண்கள் 23,430 ஆக உள்ளனர். பாலின விகிதம் 1000 ஆண்களுக்கு 882 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 7800 ஆகவுள்ளனர். இதன் சராசரி எழுத்தறிவு 80% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 6,603 மற்றும் 439 ஆகவுள்ளனர்.  
இதன் மக்கள் தொகையில் இந்துக்கள் 67.33%, இசுலாமியர் 31.63%, கிறித்தவர்கள் 0.32% மற்றும் பிறர் 0.71 % ஆகவுள்ளனர்.
# சத்ரா

## போக்குவரத்து

தேசிய நெடுஞ்சாலைகள் எண் 22 மற்றும் 522 சத்ரா நகரத்தின் வழியாகச் செல்கிறது.
# சத்ரா

## கல்வி

சத்ரா அரசு கலை அறிவியல் கல்லூரி 1961-இல் நிறுவப்பட்டது.
# திருப்பூர் வீரராகவப் பெருமாள் கோயில்

## அமைவிடம்

கடல் மட்டத்திலிருந்து சுமார் 321 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°06'04.6"N, 77°20'54.7"E (அதாவது, 11.101264°N, 77.348517°E) ஆகும்.
# திருப்பூர் வீரராகவப் பெருமாள் கோயில்

## மற்ற சன்னதிகள்

கனகவல்லி தாயார், பூதேவி தாயார், இராமானுசர், ஆண்டாள், யோக ஹயக்ரீவர், இலட்சுமி நரசிம்மர், யோக நரசிம்மர், சக்கரத்தாழ்வார், தன்வந்திரி பகவான், வீர ஆஞ்சநேயர், நம்மாழ்வார், பொய்கையாழ்வார், மதுரகவியாழ்வார், பேயாழ்வார், பெரியாழ்வார், திருமழிசையாழ்வார், குலசேகராழ்வார், திருப்பாணாழ்வார், பூதத்தாழ்வார், தொண்டரடிப்பொடியாழ்வார், குமுதவல்லி சமேத திருமங்கையாழ்வார் ஆகியோர் சன்னதிகள் அமைந்துள்ளன.
# திருப்பூர் வீரராகவப் பெருமாள் கோயில்

## திருவிழாக்கள்

வைகுண்ட ஏகாதசி, வைகாசி விசாகத் தேர்த் திருவிழா, புரட்டாசி உதய கருடசேவை, ராமநவமி, பங்குனி உத்திரம், பிரம்மோற்சவம், ஆடிப் பூரம், வரலட்சுமி பூசை, கிருஷ்ண ஜெயந்தி, நவராத்திரி, அம்பு சேவை, கார்த்திகை தீபம், கூடாரவல்லி உற்சவம், அனுமன் ஜெயந்தி ஆகியவை இக்கோயிலின் முக்கிய திருவிழாக்கள் ஆகும். கொரோனா தொற்று காரணமாக கடந்த இரண்டு ஆண்டுகளாக இக்கோயிலில் தேர்த்திருவிழா நடக்கவில்லை. இந்த ஆண்டிற்கான கோயில் தேரோட்டத் திருவிழா சூன் 6ஆம் தேதி கொடியேற்றத்துடன் தொடங்கியது. ஆயிரக்கணக்கான பக்தர்கள் பங்கேற்று தேரை வடம் பிடித்து இழுத்துச் சென்றதுடன், சுவாமி தரிசனம் செய்தனர். மேலும், தேர்த் திருவிழாவின் போது கும்மியாட்டம், கோலாட்டம், மயிலாட்டம், ஒயிலாட்டம், கொங்கு தமிழின் நாட்டுப்புறப் பாடல்கள் என கண்களுக்கும், செவிக்கும் விருந்தளிக்கும் விதமாக கலை நிகழ்ச்சிகள் நடைபெற்றன.
# முக்தி பவன், காசி

, ஆண்டு 2007.]]
**முக்தி பவன்** அல்லது **மோட்ச இல்லம்** (**Mukti Bhawan**, commonly known as **Moksha Bhawan**), இந்துக்களின் உயரிய புனித தலமான கருதப்படும் கங்கை ஆறு பாயும் வாராணசி எனப்படும் காசி இறந்து, சடலத்தை எரியூட்டுவதால் கிடைக்கும் சாம்பலை கங்கை ஆற்றில் கரைப்பதால், தாங்கள் செய்த பாவங்கள் விலகி, முக்தி கிடைக்கும் என்பது இந்துக்களின் தொன்ம நம்பிக்கையாகும்.  
மக்கள் முக்தி அடைவதற்காக புனித நகரமான காசியில் தங்கள் வாழ்க்கையின் இறுதி நாட்களைக் கழிக்க விரும்பும் 65 வயதிற்கு மேற்பட்டவர்கள் தங்குமிடமாக முக்தி பவன் செயல்படுகிறது. நிரந்தரமாக நோய்வாய்ப்பட்டு மரண படுக்கையில் உள்ளவர்களுக்கு இங்கு தங்குவதற்கு முன்னுரிமை அளிக்கப்படுகிறது.  
காசி விஸ்வநாதர் கோயில் வளாகப் பகுதியில், டால்மியா அறக்கட்டளையால், 1908-இல் 12 அறைகளுன் கூடிய இரட்டை மாடிகளுடன் நிறுவப்பட்டது. தற்போது 40 படுக்கைகளுடன் கூடிய புதிய முக்தி பவனை பராமரிக்க நான்கு பணியாளர்கள் மற்றும் ஒரு மேலாளர் உள்ளனர்.  
காசியில் தன் வாழ்நாள் முடியும் வரை முக்தி பவனில் தங்குவதற்கு கட்டணம் நாள் ஒன்றுக்கு ரூபாய் 20 வசூலிக்கப்படுகிறது. இறக்கும் நிலையில் உள்ளவருக்கு உதவியாளர் ஒருவர் இருக்க அனுமதிக்கப்படுகிறார்கள். இறக்காமல் உடல் நலத்துடன் இருப்பவர்களை முக்தி பவனை விட்டு வீட்டிற்கு அனுப்பி வைக்கிறார்கள்.  
இறப்பிற்கு பிறகு சடலத்தை கங்கை ஆற்றில் நனைத்து, மணிகர்ணிகா படித்துறையில் எரியூட்டிய பிறகு கிடைக்கும் சாம்பலை கங்கை ஆற்றில் கரைத்தால் மோட்சம் கிடைக்கும் என்பது இந்துக்களின் நம்பிக்கை ஆகும்.
# முக்தி பவன், காசி

## முக்தி பவனின் நோக்கம்

முக்தி பவனை நடத்துவதன் முக்கிய நோக்கம் வாரணாசியில் மோட்சத்தை அடைய விரும்பும், ஆனால் அவர்களின் இறுதி நாட்களில் தங்குவதற்கு இடம் இல்லாத ஏழை மக்களுக்கு அடைக்கலம் கொடுப்பதாகும். இந்துக்கள் அனைவரும் சாதி வேறுபாடு இன்றி முக்தி பவனுக்கு வரவேற்கப்படுகிறார்கள். முன்பதிவுகள் எதுவும் இல்லாததால், முக்தி பவன் ஒரு விடுதி அல்ல.
# முக்தி பவன், காசி

## இதனையும் காண்க

- மணிகர்ணிகா படித்துறை
# கெடா சுல்தான்

**கெடா சுல்தானகம்** அல்லது **கெடா சுல்தான்** (மலாய் மொழி: *Kesultanan Kedah*; ஆங்கிலம்: *Sultanate of Kedah* ஜாவி: كسلطانن قدح) என்பது தீபகற்ப மலேசியாவின் வடபகுதியில் அமைந்துள்ள ஓர் அரசு ஆகும். முதலில் இது ஒரு சுதந்திர இராச்சியமாக இருந்தது, பின்னர் 1909-ஆம் ஆண்டில் பிரித்தானிய பாதுகாப்பு இராச்சியமாக (*British Protectorate*) மாறியது.  
மலாயா ஒன்றியத்தில் (*Malayan Union*) சேர்க்கப்பட்ட பிறகு அதன் முடியாட்சி கலைக்கப்பட்டது. ஆனாலும் பின்னர், மலாயா ஒன்றியத்தின் வாரிசான மலாயா கூட்டமைப்பில் (*Federation of Malaya*) இணைக்கப்பட்டு முடியாட்சி மீண்டும் கொண்டு வரப்பட்டது.  
இந்த சுல்தானகத்தின் உருவாக்கம் மற்றும் அதன் உருவாக்கத்திற்கு முன்னும் பின்னும் உள்ள வரலாறு பற்றிய தகவல் கெடா மாநிலத்தின் வரலாற்றுப் பதிவேட்டில் (*Kedah Annals*) இருந்து வருகிறது.
# கெடா சுல்தான்

## பொது

கெடா மாநிலத்தின் வரலாற்றுப் பதிவேட்டில் **மேரோங் மகாவங்சா வரலாறு** (ஆங்கிலம்: *Kedah Annals;* மலாய்: *Hikayat Merong Mahawangsa* ஜாவி: حكاية مروڠ مهاوڠسا) எனும் ஒரு காப்பியம் உள்ளது. இந்தக் காப்பியம் தான், கெடா வரலாற்றை மேற்கோள் காட்டும் வரலாற்றுப் பதிவாக அமைகின்றது.  
அந்தக் காப்பியத்தில் மாறன் மகாவம்சன்; (மேரோங் மகாவங்சா) (*Merong Mahawangsa*) எனும் இந்து மன்னர், கெடா சுல்தானகத்தைத் தோற்றுவித்ததாகக் குறிப்பிடப் பட்டுள்ளது.  
கெடா இராச்சியம் (*Kedah Kingdom*) தோன்றிய காலத்தில் இருந்து, ஓர் ஆயிரம் ஆண்டு கால வரலாறு கெடா வரலாற்றுப் பதிவேடுகளில் பதியப்பட்டு உள்ளன. இந்தப் பதிவேடு 18-ஆம் நூற்றாண்டில் எழுதப்பட்டது.
# கெடா சுல்தான்

## பொது

### கெடாவின் முதல் ராஜா

ஒரு புராண காலத்து இராட்சச மிருகத்தின் தாக்குதலினால் கெடாவின் முதல் ராஜா கெடாவின் கரைகளுக்கு வந்ததாகக் கெடா வரலாற்றுப் பதிவேடுகள் விவரிக்கின்றன. மகா அலெக்சாண்டரின் சந்ததியினரால்தான் கெடா இராச்சியம் நிறுவப்பட்டது என்றும் கூறுகின்றன.  
இருப்பினும், தாய்லாந்து வரலாற்று குறிப்புகள் வேறு மாதிரியாகச் சொல்கின்றன.  
கெடா என்பது நாகோன் சி தம்மரத் (*Nakhon Si Thammarat*) போன்ற ஒரு தாய்லாந்து நாட்டு நகரம் என்றும்; கெடா சுல்தானகம் சயாமிய இராச்சியத்தின் ஒரு பகுதியாக இருந்தது என்றும்; பின்னர் முஸ்லீம் அரசுகளின் படையெடுப்பிற்குப் பிறகு அது ஒரு மலாய் மாநிலமாக மாறியது என்றும்; தாய்லாந்து வரலாற்றில் குறிப்பிடப்பட்டு உள்ளது.